— Два яшчэ ўчора нікому практычна не вядомыя чалавекі. Калі адзін — Тургун Сыздыкаў — яшчэ неяк кампенсуе публічную ананімнасць сяброўствам у больш-менш раскручанай праўладнай Камуністычнай народнай партыі, то імя другога — Абельгазы Кусаінаў — увогуле нічога не кажа нават чалавеку, які цікавіцца казахскай палітыкай. Таксама не зразумела, што прымусіла былога апаратчыка КПСС, міністра транспарту, лідара афіцыйных прафсаюзаў (гэта ўсё старонкі біяграфіі Кусаінава) выступаць супраць Назарбаева. Практычна ніхто не сумняваецца, што ў апазіцыянеры Кусаінаў і Сыздыкаў пайшлі проста па разнарадцы.